1. **หลักการและเหตุผล**

การบริหารจัดการอัตรากำลังของหน่วยงานรัฐ เป็นสิ่งที่สำคัญและต้องดำเนินการต่อเนื่อง เนื่องจากการกำหนดอัตรากำลังคนในองค์กรหนึ่งจะมีความสัมพันธ์กับการกำหนดอัตราเงินเดือน ค่าจ้าง ค่าตอบแทน ประโยชน์ตอบแทนอื่น และสวัสดิการอื่น ๆ อีกมากมาย ที่มีความสัมพันธ์เกี่ยวเนื่องสอดคล้องกัน ประกอบองค์การบริหารส่วนตำบลทุ่งต่อ จำเป็นต้องจัดทำแผนอัตรากำลัง 3 ปี ประจำปีงบประมาณ 2564 – 2566 ให้สอดรับและสัมพันธ์กับแผนอัตรากำลังฉบับเดิมเป็นสำคัญ เพื่อให้การบริหารจัดการอัตรากำลังของหน่วยงานให้มีความสมบูรณ์และต่อเนื่อง ใช้ประกอบการบริหารจัดการอัตรากำลังของบุคลากรในสังกัด โดยหลักการดำเนินการจัดทำแผนอัตรากำลังอยู่ภายใต้เงื่อนไข ดังนี้

๑.1 ประกาศคณะกรรมการกลางพนักงานส่วนตำบล (ก.อบต.) เรื่อง มาตรฐานทั่วไปเกี่ยวกับอัตราตำแหน่ง กำหนดให้คณะกรรมการพนักงานส่วนตำบล กำหนดตำแหน่งพนักงานส่วนตำบล ว่าจะมีตำแหน่งใด ระดับใด อยู่ในส่วนราชการใด จำนวนเท่าใด ให้คำนึงถึงภาระหน้าที่ความรับผิดชอบ ลักษณะงานที่ต้องปฏิบัติ ความยาก ปริมาณและคุณภาพของงาน ตลอดจนทั้งภาระค่าใช้จ่ายขององค์การบริหารส่วนตำบล ที่จะต้องจ่ายในด้านบุคคล โดยให้องค์การบริหารส่วนตำบลทุ่งต่อ จัดทำแผนอัตรากำลังของพนักงานส่วนตำบล เพื่อใช้ในการกำหนดตำแหน่งโดยความเห็นชอบของคณะกรรมการพนักงานส่วนตำบลจังหวัดตรัง ทั้งนี้ ให้เป็นไปตามหลักเกณฑ์ และวิธีการที่คณะกรรมการกลางพนักงานส่วนตำบล (ก.อบต.) กำหนด

๑.2 คณะกรรมการกลางพนักงานส่วนตำบล ( ก.อบต.) ได้มีมติเห็นชอบประกาศการกำหนดตำแหน่งข้าราชการหรือพนักงานส่วนท้องถิ่น โดยกำหนดแนวทางให้องค์การบริหารส่วนตำบล จัดทำแผนอัตรากำลังขององค์การบริหารส่วนตำบล เพื่อเป็นกรอบในการกำหนดตำแหน่งและการใช้ตำแหน่งพนักงานส่วนตำบล โดยเสนอให้คณะกรรมการพนักงานส่วนตำบลจังหวัดตรัง พิจารณาให้ความเห็นชอบ โดยกำหนดให้องค์การบริหารส่วนตำบลทุ่งต่อ แต่งตั้งคณะกรรมการจัดทำแผนอัตรากำลัง วิเคราะห์อำนาจหน้าที่และภารกิจขององค์การบริหารส่วนตำบล วิเคราะห์ความต้องการกำลังคน วิเคราะห์การวางแผนการใช้กำลังคน จัดทำกรอบอัตรากำลัง และกำหนดหลักเกณฑ์และเงื่อนไข ในการกำหนดตำแหน่งพนักงานส่วนตำบล ตามแผนอัตรากำลัง 3 ปี

1.3 จากหลักการและเหตุผลดังกล่าว องค์การบริหารส่วนตำบลทุ่งต่อ จึงได้จัดทำแผนอัตรากำลัง 3 ปี ประจำปีงบประมาณ 2564 – 2566 ขึ้น

**๒. วัตถุประสงค์ และ ประโยชน์ที่จะได้รับ**

**๒.๑** **วัตถุประสงค์ จากการจัดทำแผนอัตรากำลัง ๓ ปี**

2.1.1 เพื่อให้องค์การบริหารส่วนตำบลทุ่งต่อ มีโครงสร้างการแบ่งงานและระบบงานที่เหมาะสม ไม่ซ้ำซ้อน

๒.1.๒ เพื่อให้องค์การบริหารส่วนตำบลทุ่งต่อ มีการกำหนดตำแหน่งการจัดอัตรากำลัง โครงสร้างให้เหมาะสมกับอำนาจหน้าที่ขององค์การบริหารส่วนตำบลทุ่งต่อ ตามกฎหมายจัดตั้งองค์กรปกครองส่วนท้องถิ่นแต่ละประเภท และตามพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ. 2542

๒.1.๓ เพื่อให้คณะกรรมการพนักงานส่วนตำบลจังหวัดตรัง สามารถตรวจสอบการกำหนดตำแหน่งและการใช้ตำแหน่งขององค์การบริหารส่วนตำบลทุ่งต่อ ว่าถูกต้องเหมาะสมหรือไม่

๒.1.๔ เพื่อเป็นแนวทางในการดำเนินการวางแผนการใช้อัตรากำลังการพัฒนาบุคลากรขององค์การบริหารส่วนตำบลทุ่งต่อ

๒.1.๕ เพื่อให้องค์การบริหารส่วนตำบลทุ่งต่อ สามารถวางแผนอัตรากำลัง ในการบรรจุแต่งตั้งพนักงานส่วนตำบล เพื่อให้การบริหารงาน ขององค์การบริหารส่วนตำบลทุ่งต่อ เกิดประโยชน์ต่อประชาชนเกิดผลสัมฤทธิ์ต่อภารกิจตามอำนาจหน้าที่ มีประสิทธิภาพ มีความคุ้มค่า สามารถลดขั้นตอนการปฏิบัติงาน มีการลดภารกิจและยุบเลิกหน่วยงานที่ไม่จำเป็นในการปฏิบัติภารกิจ สามารถตอบสนองความต้องการของประชาชนได้เป็นอย่างดี

๒.1.๖ เพื่อให้องค์การบริหารส่วนตำบลทุ่งต่อ สามารถควบคุมภาระค่าใช้จ่ายด้านการบริหาร งานบุคคลให้เป็นไปตามที่กฎหมายกำหนด

**๒.๒** **ประโยชน์ จากการจัดทำแผนอัตรากำลัง ๓ ปี**

2.2.๑ ผู้บริหารและพนักงานส่วนตำบล ที่มีส่วนเกี่ยวข้องมีความเข้าใจชัดเจนถึงกรอบอัตรากำลังคน ตำแหน่งและหน้าที่รับผิดชอบที่เหมาะสมตามปริมาณและคุณภาพที่ต้องการ

2.2.2 องค์การบริหารส่วนตำบลทุ่งต่อ มีอัตรากำลังที่เหมาะสม เพื่อเป็นเครื่องมือในการบริหาร สร้างขวัญกำลังใจ และเก็บรักษาคนดีและคนเก่งไว้ในหน่วยงาน

2.2.๓ การจัดทำแผนอัตรากำลัง ทำให้สามารถพยากรณ์สิ่งที่อาจเกิดขึ้นในอนาคต และสามารถเตรียมการรองรับกับเหตุการณ์ดังกล่าวไว้ล่วงหน้าได้

2.2.๔ การจัดทำแผนอัตรากำลัง ทำให้ทราบข้อมูลพื้นฐานทั้งด้าน จุดแข็ง จุดอ่อน โอกาส และอุปสรรค ของทรัพยากรบุคคลที่มีอยู่ในปัจจุบัน และในอนาคต สามารถวางแผนล่วงหน้าเกี่ยวกับการใช้ทรัพยากรบุคคลให้สอดคล้องกับสภาวะแวดล้อมต่าง ๆ

2.2.๕ การจัดทำแผนอัตรากำลัง เป็นกิจกรรมเชื่อมโยงระหว่างการจัดการทรัพยากรบุคคล และวางแผนให้สอดคล้องกับการดำเนินงานของกรมส่งเสริมการปกครองส่วนท้องถิ่น ให้เป็นไปอย่างมีประสิทธิภาพ นำไปสู่เป้าหมายในภาพรวมได้

**3. กรอบแนวคิด ในการจัดทำแผนอัตรากำลัง ๓ ปี**

องค์การบริหารส่วนตำบลทุ่งต่อ โดยคณะกรรมการจัดทำแผนอัตรากำลัง ซึ่งประกอบด้วย นายกองค์การบริหารส่วนตำบลทุ่งต่อ ปลัดองค์กรปกครองส่วนท้องถิ่น หัวหน้าส่วนราชการทุกส่วนราชการ เป็นกรรมการ หัวหน้าส่วนราชการที่รับผิดชอบงานบุคคล เป็นกรรมการและเลขานุการ และข้าราชการพนักงานส่วนท้องถิ่นที่ได้รับมอบหมายไม่เกิน 2 คน เป็นผู้ช่วยเลขานุการ มีหน้าที่ จัดทำแผนอัตรากำลัง 3 ปี โดยให้มีขอบเขตเนื้อหาครอบคลุมในเรื่องต่าง ๆ ดังต่อไปนี้

3.1 วิเคราะห์ภารกิจอำนาจหน้าที่ความรับผิดชอบขององค์การบริหารส่วนตำบลทุ่งต่อ ตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม พ.ศ. 2542 และตามพระราชบัญญัติกำหนดแผนและขั้นตอนการกระจายอำนาจ ให้องค์กรปกครองส่วนท้องถิ่น พ.ศ. 2542 ตลอดจนกฎหมายอื่นให้สอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบลนโยบายของรัฐบาล และสภาพปัญหาของตำบลทุ่งต่อ เพื่อให้การดำเนินการขององค์การบริหารส่วนตำบลทุ่งต่อ บรรลุผลตามพันธกิจที่ตั้งไว้จึงจำเป็นต้องจัดสรรอัตรากำลัง ตามหน่วยงานต่าง ให้เหมาะสมกับเป้าหมายการดำเนินการโดยมุมมองนี้เป็นการพิจารณาว่าลักษณะงานในปัจจุบันที่ดำเนินการอยู่นั้นครบถ้วนและตรงตามภารกิจ อำนาจหน้าที่และความรับผิดชอบ หรือไม่อย่างไร หากลักษณะงานที่ทำอยู่ปัจจุบันไม่ตรงกับภารกิจ อำนาจหน้าที่ ความรับผิดชอบจึงต้องพิจารณาวางแผนกรอบอัตรากำลังให้ปรับเปลี่ยนไปตามทิศทางในอนาคต รวมถึงหากงานในปัจจุบันบางส่วนไม่ต้องดำเนินการแล้ว อาจทำให้การจัดสรรกำลังคนของบางส่วนราชการเปลี่ยนแปลงไป ทั้งนี้ เพื่อให้เกิดการเตรียมความพร้อมในเรื่องแผนอัตรากำลังคนให้สามารถรองรับสถานการที่เปลี่ยนแปลงไปในอนาคต

3.2 กำหนดโครงสร้างการแบ่งส่วนราชการภายในและการจัดระบบงาน เพื่อรองรับภารกิจตามอำนาจหน้าที่ความรับผิดชอบ ให้สามารถแก้ปัญหาของจังหวัดตรังได้อย่างมีประสิทธิภาพ

3.3 วิเคราะห์ต้นทุนของค่าใช้จ่ายกำลังคน : Supply pressure เป็นการนำประเด็นค่าใช้จ่ายบุคลากรเข้ามาร่วมในการพิจารณา เพื่อการจัดการทรัพยากรบุคคลที่มีอยู่เป็นไปอย่างมีประสิทธิภาพสูงสุด กำหนดตำแหน่งในสายงานต่างๆ จำนวนตำแหน่งและระดับตำแหน่ง ให้เหมาะสมกับภาระหน้าที่ความรับผิดชอบ ปริมาณงาน และคุณภาพของงาน รวมทั้งสร้างความก้าวหน้าในสายอาชีพของกลุ่มงานต่างๆ โดยในส่วนนี้จะคำนึงถึง

3.3.1 การจัดระดับชั้นงานที่เหมาะสม ให้พิจารณาถึงต้นทุนต่อการกำหนดระดับชั้นงาน ในแต่ละประเภท เพื่อให้การกำหนดตำแหน่งและการปรับระดับชั้นงานเป็นไปอย่างประหยัดและมีประสิทธิภาพสูงสุด

3.3.2 การจัดสรรประเภทของบุคลากรส่วนท้องถิ่น (ข้าราชการหรือพนักงานส่วนท้องถิ่น ข้าราชการครู บุคลากรทางการศึกษา ลูกจ้างประจำ พนักงานจ้าง ) โดยหลักการแล้ว การจัดประเภทลักษณะงานผิดจะมีผลกระทบต่อประสิทธิภาพ และต้นทุนในการทำงานขององค์กร ดังนั้นในการกำหนดอัตรากำลังข้าราชการหรือพนักงานส่วนท้องถิ่นในแต่ละส่วนราชการจะต้องมีการพิจารณาว่า ตำแหน่งที่กำหนดในปัจจุบันเหมาะสมหรือไม่หรือควรเปลี่ยนลักษณะการกำหนดตำแหน่งเพื่อให้การทำงานเป็นไปอย่างมีประสิทธิภาพมากขึ้น โดยภาระค่าใช้จ่ายด้านการบริหารบุคคลต้องไม่เกินร้อยละสี่สิบ ของงบประมาณรายจ่ายตาม มาตรา 35 แห่งพระราชบัญญัติระเบียบบริหารงานบุคลส่วนท้องถิ่น พ.ศ.2542

3.4 การวิเคราะห์กระบวนการและเวลาที่ใช้ในการปฏิบัติงาน เป็นการนำข้อมูลเวลาที่ใช้ในการปฏิบัติงานตามกระบวนการจริง (Work process) ในอดีต เพื่อวิเคราะห์ปริมาณงานต่อบุคคลจริงโดยสมมติฐานที่ว่า งานใดที่ต้องมีกระบวนการและเวลาที่ใช้มากกว่าโดยเปรียบเทียบย่อมต้องใช้อัตรากำลังคนมากกว่า อย่างไรก็ดี ในภาคราชการส่วนท้องถิ่นนั้นงานบางลักษณะ เช่น งานกำหนดนโยบาย งานมาตรฐานงานเทคนิคด้านช่าง หรืองานบริการบางประเภทไม่สามารถกำหนดเวลามาตรฐานได้ ดังนั้น การคำนวณเวลาที่ใช้ในกรณีของภาคราชการส่วนท้องถิ่นนั้นจึงทำได้เพียงเป็นข้อมูลเปรียบเทียบ (Relative Information) มากกว่าจะเป็นข้อมูล

3.5 การวิเคราะห์ผลงานที่ผ่านมาเพื่อประกอบการกำหนดกรอบอัตรากำลังเป็นการนำผลลัพธ์ที่พึงประสงค์ของแต่ละส่วนราชการและพันธกิจขององค์กรมายึดโยงกับกรอบอัตรากำลังที่ต้องใช้สำหรับการสร้างผลลัพธ์ที่พึงประสงค์ให้ได้ตามเป้าหมายโดยสมมติฐานที่ว่า หากผลงานที่ผ่านมาเปรียบเทียบกับผลงานในปัจจุบันและในอนาคตมีความแตกต่างกันอย่างมีนัยสำคัญ อาจต้องมีการพิจารณาแนวทางในการกำหนด/เกลี่ยอัตรากำลังใหม่ เพื่อให้เกิดการทำงานที่มีประสิทธิภาพและสนับสนุนการทำงานตามภารกิจของส่วนราชการและองค์กรอย่างสูงสุด

3.6 มีการวิเคราะห์ข้อมูลจากความคิดเห็นแบบ 360 องศา เป็นการสอบถามความคิดเห็น จากผู้มีส่วนได้ส่วนเสียหรือนำประเด็นต่างๆ อย่างเรื่องการบริหารงาน งบประมาณ คน มาพิจารณาอย่างน้อยใน 3 ประเด็นดังนี้

3.6.1 เรื่องพื้นที่และการจัดโครงสร้างองค์กร เนื่องจากการจัดโครงสร้างองค์กรและการแบ่งงานในพื้นที่นั้น จะมีผลต่อการกำหนดกรอบอัตรากำลังเป็นอย่างมาก เช่น หากกำหนดโครงสร้างที่มากเกินไปจะทำให้เกิดตำแหน่งงานขึ้นตามมาอีกไม่ว่าจะเป็นงานหัวหน้าฝ่าย งานธุรการสารบรรณและบริหาร ทั่วไปในส่วนราชการนั้น ซึ่งอาจมีความจำเป็นต้องทบทวนว่าการกำหนดโครงสร้างในปัจจุบันของแต่ละส่วนราชการนั้นมีความเหมาะสมมากน้อยเพียงใด

3.6.2 เรื่องการเกษียณอายุราชการ เนื่องจากหลายๆส่วนราชการในปัจจุบัน มีข้าราชการสูงอายุจำนวนมาก ดังนั้น อาจต้องมีการพิจารณาถึงการเตรียมการเรื่องกรอบอัตรากำลังที่จะรองรับการเกษียณอายุราชการ ทั้งนี้ ไม่ว่าจะเป็นการถ่ายทอดองค์ความรู้ การปรับตำแหน่งที่เหมาะสมขึ้นทดแทนตำแหน่งที่เกษียณอายุไป เป็นต้น

3.6.3 ความคิดเห็นของผู้มีส่วนได้ส่วนเสีย เป็นการสอบถามจากเจ้าหน้าที่ภายในส่วนราชการและผู้ที่มีส่วนเกี่ยวข้องกับส่วนราชการนั้นๆ ผ่านการส่งแบบสอบถามหรือการสัมภาษณ์ซึ่งมุมมองต่างๆ อาจทำให้การกำหนดกรอบอัตรากำลังเป็นไปอย่างมีประสิทธิภาพมากยิ่งขึ้น

3.7 การพิจารณาเปรียบเทียบกับกรอบอัตรากำลังขององค์กรอื่นๆ กระบวนการนี้เป็นกระบวนการการนำข้อมูลของอัตรากำลังในหน่วยงานที่มีลักษณะงานใกล้เคียงกัน เช่น การเปรียบเทียบจำนวนกรอบอัตรากำลังของงานการเจ้าหน้าที่ในเทศบาล ก. และงานการเจ้าหน้าที่ในเทศบาล ข. ซึ่งมีหน้าที่ รับผิดชอบคล้ายกัน โดยสมมติฐานว่ามีแนวโน้มของการใช้อัตรากำลังของแต่ละองค์กรในลักษณะงานและปริมาณงานในแบบเดียวกันน่าจะมีจำนวนและการกำหนดตำแหน่งคล้ายคลึงกันได้

3.8 ให้องค์กรปกครองส่วนท้องถิ่นมีแผนการพัฒนาข้าราชการหรือพนักงานส่วนท้องถิ่นทุกคน โดยต้องได้รับการพัฒนาความรู้ ความสามารถอย่างน้อยปีละ 1 ครั้ง

การวิเคราะห์ข้อมูลเพื่อกำหนดกรอบอัตรากำลังไม่มุ่งเน้นในกรเพิ่ม เกลี่ย หรือลดจำนวน กรอบอัตรากำลังเป็นสำคัญ แต่มีจุดมุ่งหมายเพื่อให้ส่วนราชการมีแนวทางในการพิจารณากำหนดกรอบ อัตรากำลังที่เป็นระบบมากขึ้น นอกจากนั้นยังมีส่วนมุ่งเน้นให้ส่วนราชการพิจารณาการกำหนดตำแหน่งที่เหมาะสม (Right Jobs) มากกว่าการเพิ่ม/ลดจำนวนตำแหน่ง ตัวอย่างเช่น การวิเคราะห์ต้นทุนค่าใช้จ่ายแล้วพบว่าการกำหนดกรอบตำแหน่งในประเภททั่วไปอาจมีความเหมาสมน้อยกว่าการกำหนดตำแหน่งประเภทวิชาการในบางลักษณะงาน ทั้งๆที่ใช้ต้นทุนไม่แตกต่างกันมาก รวมถึงการพิจารณาที่กระบวนการทำงานก็พบว่าเป็นลักษณะงานในเชิงวิเคราะห์ในสายอาชีพมากกว่าในเชิงปฏิบัติงาน และส่วนราชการอื่นก็กำหนดตำแหน่งในงานลักษณะนี้เป็นตำแหน่งประเภทวิชาการ ถ้าเกิดกรณีเช่นนี้ก็น่าจะมีเหตุผลเพียงพอ ที่จะกำหนดกรอบอัตรากำลัง กำลังในลักษณะงานงานนี้เป็นตำแหน่งประเภทวิชาการโดยไม่ได้เพิ่มจำนวนตำแหน่งของส่วนราชการเลย โดยสรุปอาจกล่าวได้ว่า กรอบแนวคิดการวิเคราะห์อัตรากำลัง (Effective Man Power Planning Framework) นี้จะเป็นแนวทางให้ส่วนราชการสามารถมีข้อมูลเชิงวิเคราะห์อย่างเพียงพอ ในการที่จะอธิบายเหตุผลเชิงวิชาการสำหรับการวางแผนกรอบอัตรากำลังที่เหมาะสมตามภารกิจงานของแต่ละส่วนราชการ นอกจากนั้นการรวบรวมข้อมูล โดยวิธีการดังกล่าวจะทำให้ส่วนราชการ สามารถนำข้อมูลเหล่านี้ไปใช้ประโยชน์ในเรื่องอื่นๆ เช่น

* การใช้ข้อมูลที่หลากหลายจะทำให้เกิดการยอมรับ ได้มากกว่าโดยเปรียบเทียบหากจะต้องมีการ

เกลี่ยอัตรากำลังระหว่างหน่วยงาน

* การจัดทำกระบวนการจริง (Work process) จะทำให้ได้เวลามาตรฐานที่จะสามารถนำไปใช้วัด

ประสิทธิภาพในการทำงานของบุคคลได้อย่างถูกต้อง รวมถึงในระยะเวลายาวส่วนราชการสามารถนำผลการ

จัดทำกระบวนการและเวลามาตรฐานนี้ไปวิเคราะห์เพื่อการปรับปรุงกระบวนการ (Process Re-engineer)

อันจะนำไปสู่การใช้อัตรากำลังที่เหมาะสมและมีประสิทธิภาพมากขึ้น

* การเก็บข้อมูลผลงาน จะทำให้สามารถพยากรณ์แนวโน้มของภาระงาน ซึ่งเป็นประโยชน์ในอนาคต

ต่อส่วนราชการในการเตรียมปรับยุทธศาสตร์ในการทำงาน เพื่อรองรับภารกิจที่เพิ่ม/ลดลง

**4. สภาพปัญหาของพื้นที่และความต้องการของประชาชน**

จากการ สํารวจและวิเคราะห์สภาพปัญหาภายในเขตพื้นที่องค์การบริหารส่วนตำบลทุ่งต่อ พบปัญหาและความต้องการของประชาชนตามแผนพัฒนาท้องถิ่น 4 ปี ประจำปี 2564 – 2566   
แบ่งออกเป็นด้านต่าง ๆ เพื่อสะดวกในการดําเนินการแก้ไขให้ตรง กับความต้องการประชาชนอย่างแท้จริง เช่น

**4.๑ ด้านโครงสร้างพื้นฐาน**

- ปัญหาการคมนาคมในหมู่บ้านถนนชำรุด เป็นหลุม เป็นบ่อ

- การขยายเขตและการติดตั้งระบบไฟฟ้ายังไมเพียงพอ

- ปัญหาระบบประปาหมู่บ้านผลิตน้ำไม่สะอาด

**ความต้องการของประชาชน**

**-** ปรับปรุง ซ่อมแซม ถนนที่ชำรุด เป็นหลุม และถนนควรจะเป็นถนนลาดยางหรือ คอนกรีต

**-** ให้ขยายเขตไฟฟ้าสาธารณะให้ทั่วถึงตามถนนเพื่อความสะดวกในการสัญจรไปมา

ตอนกลางคืน

**-** ต้องการให้สร้างระบบประปาใหม่ เพื่อผลิตน้ำให้เพียงพอกับความต้องการของ ประชาชน

**4.2 ด้านเศรษฐกิจ**

- ปัญหากลุ่มอาชีพต่างๆ ไม่มีความเข้มแข็งขาดความร่วมมือจากประชาชน

- การขาดเงินทุน และอุปกรณ์ในการประกอบอาชีพ

- ประชาชนขาดความรู้เพื่อไปพัฒนาอาชีพเพิ่มเติม

**ความต้องการของประชาชน**

- ต้องการให้จัดอบรมกลุ่มอาชีพต่างๆ

- สนับสนุนงบประมาณในการประกอบอาชีพเสริมด้านต่างๆ

- ต้องการให้จัดอบรมกลุ่มอาชีพต่างๆ

**4.3 ด้านสังคม**

- การเสริมสร้างคุณธรรมและจริยธรรม

- การส่งเสริมให้เด็กรู้จักใช้เวลาว่างให้เกิดประโยชน์

- การส่งเสริมและสนับสนุนการรวมกลุ่มของประชาชน และส่งเสริมการมีส่วนร่วม ในการพัฒนาชุมชนของประชาชนรวมทั้งการพัฒนาศักยภาพของผู้นำชุมชน

**ความต้องการของประชาชน**

- จัดอบรมให้ความรู้เกี่ยวกับความสำคัญของศาสนา วัฒนธรรมแก่เยาวชน

- ส่งเสริมการแข่งขันกีฬาต้านยาเสพติดให้แก่เด็กและเยาวชน

- จัดอบรมการส่งเสริมและพัฒนาชุมชนให้ประชาชนและผู้นำชุมชน

**4.4 ด้านการเมืองการบริหาร**

- ประชาชนขาดความสนใจ ในเรื่องการมีสวนรวมในการบริหารงานขององค์กรปกครองส่วนท้องถิ่น

- การรับทราบข้อมูลข่าวสารของทางราชการ

- พนักงานส่วนตำบล ลูกจ้างประจำ และพนักงานจ้าง ตองปรับปรุงกระบวนการทํางาน ให้ตอบสนองความต้องการของประชาชนได้อย่างรวดเร็ว

**ความต้องการของประชาชน**

- ส่งเสริมการมีส่วนร่วมของประชาชนในกิจกรรมการเมือง รณรงค์ในการใช้สิทธิเลือกตั้ง

- ฝึกอบรมเรื่องกฎหมายที่ประชาชนควรทราบ

- จัดหาบุคลากรให้เพียงพอ

**4.5 ด้านทรัพยากรธรรมชาติและสิ่งแวดล้อม**

- การปรับปรุงภูมิทัศนภายในเขตองค์การบริหารส่วนตำบล

- การสร้างจิตสํานึกและความตระหนักในการจัดการทรัพยากรธรรมชาติและสิ่งแวดล้อม

**ความต้องการของประชาชน**

- ส่งเสริมให้ประชาชนมีจิตสำนึกในการอนุรักษ์ทรัพยากรธรรมชาติ

- สนับสนุนงบประมาณในการอนุรักษ์ทรัพยากรธรรมชาติ

**4.6 ด้านสาธารณสุข**

- ด้านสุขภาพอนามัย

- การแพร่ระบาดของโรคติดต่อ

**ความต้องการของประชาชน**

- จัดอบรมให้เยาวชนและประชาชนในพื้นที่เรื่องการออกกำลังกายและรักษา

สุขภาพอนามัยและการป้องกันการแพร่ระบาดของโรคติดต่อ

4.7 ด้านการศึกษา ศาสนาและวัฒนธรรม

- การส่งเสริมด้านการศึกษา

- การจัดหาแหล่งเรียนรู้ในชุมชน

- การให้ความชวยเหลือเด็กที่ด้อยโอกาสทางการศึกษา

**ความต้องการของประชาชน**

* จัดการศึกษาของเด็กและเยาวชนให้ทั่วถึง
* สนับสนุนให้มีศูนย์การเรียนรู้ในชุมชนในพื้นที่อย่างทั่วถึง
* จัดหาทุนการศึกษาให้เยาวชนเรียนดีแต่ยากจนได้ศึกษาต่อ

**5. ภารกิจ อำนาจหน้าที่ขององค์กรปกครองส่วนท้องถิ่น**

ให้องค์การบริหารส่วนตำบลทุ่งต่อ วิเคราะห์ภารกิจอำนาจหน้าที่ ความรับผิดชอบ ออกเป็นอย่างน้อย 7 ด้าน โดยพิจารณาจากพระราชบัญญัติ โดยพิจารณาจากพระราชบัญญัติองค์การบริหารส่วนจังหวัด ,พระราชบัญญัติเทศบาล,พระราชบัญญัติองค์การบริหารส่วนตำบล และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 และให้วิเคราะห์จุดแข็ง จุดอ่อน โอกาส และภัยคุกคามในการดำเนินการตามภารกิจ SWOT เช่น

**5.1 ด้านโครงสร้างพื้นฐาน มีภารกิจที่เกี่ยวข้อง เช่น**

1. ให้มีและบำรุงการไฟฟ้าหรือแสงสว่างโดยวิธีอื่น (มาตรา68(2))

2. การสาธารณูปโภคและการก่อสร้างอื่นๆ (มาตรา16(4))

3. การสาธารณูปการ (มาตรา16(5))

**5.2 ด้านส่งเสริมคุณภาพชีวิต มีภารกิจที่เกี่ยวข้อง เช่น**

1. ป้องกันโรคและระงับโรคติดต่อ (มาตรา 67(3))

2. ให้มีและบำรุงสถานที่ประชุม การกีฬาการพักผ่อนหย่อนใจและสวนสาธารณะ (มาตรา 68(4))

3. การส่งเสริมประชาธิปไตย ความเสมอภาค และสิทธิและเสรีภาพของประชาชน (มาตรา 16(5))

4. การสาธารณสุข การอนามัยครอบครัวและการรักษาพยาบาล (มาตรา 16(19))

**5.3 ด้านการจัดระเบียบชุมชน มีภารกิจที่เกี่ยวข้อง เช่น**

1. การป้องกันและบรรเทาสาธารณภัย (มาตรา67(4))

2. การรักษาความสะอาดและจัดระเบียบความเรียบร้อยของบ้านเมือง (มาตรา16(17))

3. การควบคุมอาคาร (มาตรา 16(28))

**5.4 ด้านการวางแผน การส่งเสริมการลงทุน พาณิชย์กรรมและการท่องเที่ยว มีภารกิจที่เกี่ยวข้องเช่น**

1. ส่งเสริมให้มีอุตสาหกรรมในครอบครัว (มาตรา68(6))

2. ให้มีและส่งเสริมกลุ่มเกษตรกร และกิจการสหกรณ์ (มาตรา68(5))

3. บำรุงและส่งเสริมการประกอบอาชีพของราษฎร (มาตรา68(7))

4. ให้มีตลาด (มาตรา68(10))

5. การท่องเที่ยว (มาตรา68(12))

6. ส่งเสริม การฝึกและประกอบอาชีพ (มาตรา16(6))

**5.5 ด้านการบริหารจัดการและการอนุรักษ์ทรัพยากรธรรมชาติและสิ่งแวดล้อม มีภารกิจที่เกี่ยวข้อง เช่น**

1. คุ้มครองดูแลและบำรุงรักษาธรรมชาติและสิ่งแวดล้อม (มาตรา67(7))

2. รักษาความสะอาดของถนน ทางน้ำ ทางเดิน และที่สาธารณะ รวมทั้งกำจัดมูลฝอยและ สิ่งปฏิกูล (มาตรา67(2))

3. การจัดการสิ่งแวดล้อมและมลพิษต่างๆ (มาตรา 17(12))

**5.6 ด้านการศาสนา ศิลปวัฒนธรรม จารีตประเพณี และภูมิปัญญาท้องถิ่น มีภารกิจที่เกี่ยวข้องเช่น**

1. บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น (มาตรา67(8))

2. ส่งเสริมการศึกษา ศาสนา และวัฒนธรรม (มาตรา67(5))

3. การจัดการศึกษา (มาตรา16(9))

4. การส่งเสริมการกีฬา จารีตประเพณี และวัฒนธรรมอันดีงานของท้องถิ่น(17(18))

**5.7 ด้านการบริหารจัดการและการสนับสนุนการปฏิบัติภารกิจของส่วนราชการและองค์กรปกครองส่วนท้องถิ่น มีภารกิจที่เกี่ยวข้อง เช่น**

1. สนับสนุนสภาตำบลและองค์กรปกครองส่วนท้องถิ่นอื่นในการพัฒนาท้องถิ่น(มาตรา 45(3))

2. ปฏิบัติหน้าที่อื่นตามที่ทางราชการมอบหมายโดยจัดสรรงบประมาณหรือบุคลากรให้ ตามความจำเป็นและสมควร (มาตรา67(9))

3. ส่งเสริมให้มีส่วนร่วมของราษฎรให้มีมาตรการป้องกัน (มาตรา16(16))

4. การประสานและการให้ความร่วมมือในการปฏิบัติหน้าที่ขององค์กรปกครองส่วน ท้องถิ่น (มาตรา17(3))

ภารกิจทั้ง 7 ด้าน ตามที่กฎหมายกำหนดให้อำนาจองค์การบริหารส่วนตำบล สามารถ  
จะแก้ไขปัญหาขององค์การบริหารส่วนตำบลทุ่งต่อได้เป็นอย่างดี มีประสิทธิภาพและประสิทธิผล โดยคำนึงถึงความต้องการของประชาชนในเขตพื้นที่ประกอบด้วยการดำเนินการขององค์การบริหารส่วนตำบล จะต้องสอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบล นโยบายของรัฐบาล และนโยบายของผู้บริหารขององค์การบริหารส่วนตำบลเป็นสำคัญ

หมายเหตุ - มาตรา67,68 หมายถึง พ.ร.บ.สภาตำบลและองค์การบริหารส่วนตำบล พ.ศ.2537

* มาตรา45 หมายถึง พ.ร.บ.กำหนดและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542

**ยุทธศาสตร์การพัฒนาจังหวัดตรัง**

**วิสัยทัศน์จังหวัดตรัง**

**“ ตรังเมืองแห่งความสุข ”**

**พันธกิจจังหวัดตรัง**

1. มุ่งสร้างศักยภาพทางเศรษฐกิจ (ด้านเกษตรกรรม/อุตสาหกรรม/และการท่องเที่ยว)ให้มีความมั่นคง
2. พัฒนาสังคม การศึกษา และคุณภาพชีวิตของประชาชน
3. บริหารจัดการทรัพยากรธรรมชาติให้ยั่งยืนและสร้างสิ่งแวดล้อมที่ดี
4. บริหารจัดการภาครัฐตามหลักการบริหารจัดการบ้านเมืองที่ดี

**เป้าประสงค์**

1. เมืองเกษตรยั่งยืน และการท่องเที่ยวเชิงอนุรักษ์แห่งอันดามัน
2. เป็นสังคมดีและมีการศึกษาเรียนรู้อย่างมีคุณภาพ
3. ฐานทรัพยากรธรรมชาติที่สมบูรณ์และสิ่งแวดล้อมที่ดี
4. ประชาชนมีขีดความสามารถ พร้อมก้าวสู่ประชาคมอาเซียน

**ยุทธศาสตร์การพัฒนาจังหวัดตรัง**

ยุทธศาสตร์ที่ 1 : การสร้างฐานเศรษฐกิจของจังหวัดด้านเกษตรกรรมและอุตสาหกรรมที่มั่นคง และยั่งยืน

ยุทธศาสตร์ที่ 2 : ส่งเสริมและการพัฒนาการท่องเที่ยวเชิงนิเวศน์ให้มีคุณภาพสร้างรายได้ให้เติบโต อย่างต่อเนื่อง

ยุทธศาสตร์ที่ 3 : เสริมสร้างความมั่นคงทางสังคม พัฒนาคุณภาพชีวิตและการศึกษาเรียนรู้อย่างมี คุณภาพ

ยุทธศาสตร์ที่ 4 : บริหารจัดการทรัพยากรธรรมชาติและสิ่งแวดล้อมอย่างเหมาะสมกับชุมชนพื้นที่และ มีความยังยืน

**วิสัยทัศน์องค์การบริหารส่วนตำบลทุ่งต่อ**

**วิสัยทัศน์องค์การบริหารส่วนตำบลทุ่งต่อ**

โครงสร้างพื้นฐานได้มาตรฐาน การศึกษามีคุณภาพ ประชาชนมีสุข

การเมืองบริหารโปร่งใส บริการประทับใจ

**ยุทธศาสตร์**

1. ยุทธศาสตร์การพัฒนาด้านโครงสร้งพื้นฐาน
2. ยุทธศาสตร์การพัฒนาด้านการศึกษา ศาสนา วัฒนธรรม
3. ยุทธศาสตร์ด้านการพัฒนาด้านประชาชนอยู่ดีมีสุข (เศรษฐกิจ)
4. เพื่อพัฒนาด้านคุณภาพชีวิต และสังคม
5. เพื่อพัฒนาด้านทรัพยากรธรรมชาติและสิ่งแวดล้อม
6. ยุทธศาสตร์การพัฒนาด้านการเมืองการบริหาร

**ปัจจัยภายใน (Internal Environment Analysis) ได้แก่**

**S** มาจาก Strengthsหมายถึง จุดเด่นหรือจุดแข็ง ซึ่งเป็นผลมาจากปัจจัยภายใน เป็นข้อดีที

เกิดจากสภาพแวดล้อมภายในองค์กร เช่น จุดแข็งด้านกำลังคน จุดแข็งด้านการเงิน จุดแข็งด้านการผลิต จุดแข็ง ด้านทรัพยากรบุคคล องค์กรจะต้องใช้ประโยชน์จากจุดแข็งในการกําหนดกลยุทธ์

**W** มาจาก Weaknessesหมายถึง จุดด้อยหรือจุดอ่อน ซึ่งเป็นผลมาจากปัจจัยภายใน เป็น ปัญหาหรือข้อบกพร่องที่เกิดจากสภาพแวดล้อมภายในต่างๆ ขององค์กร ซึ่งองค์กรจะต้องหาวิธีในการแก้ปัญหานั้น

**ปัจจัยภายนอก (External Environment Analysis) ได้แก่**

**O** มาจาก Opportunitiesหมายถึง โอกาส เป็นผลจากการที่สภาพแวดล้อม ภายนอกของ

องค์กรเอื้อประโยชน์หรือส่งเสริมการ ดําเนินงานขององค์กร โอกาสแตกต่างจากจุดแข็งตรงที่โอกาสนั้น เป็นผลมาจากสภาพแวดล้อมภายนอก แต่จุดแข็งนั้นเป็นผลมาจากสภาพแวดล้อมภายใน ผู้บริหารที่ดีจะต้องเสาะ แสวงหาโอกาสอยู่เสมอ และใช้ประโยชน์จากโอกาสนั้น

**T** มาจาก Threatsหมายถึง อุปสรรค เป็นข้อจํากัดที่เกิดจากสภาพแวดล้อม ภายนอก ซึ่ง

การบริหารจําเป็นต้องปรับกลยุทธ์ให้สอดคล้องและพยายามขจัดอุปสรรค ต่างๆ ที่เกิดขึ้นให้ได้จริง

**วิเคราะห์ปัจจัยภายใน ภายนอก (SWOT)**

**ของบุคลากรในสังกัด องค์การบริหารส่วนตำบลทุ่งต่อ (ระดับตัวบุคลากร)**

|  |  |
| --- | --- |
| จุดแข็ง S  1. มีภูมิลำเนาอยู่ในพื้นที่ อบต. และพื้นที่ใกล้ อบต.  2. มีอายุเฉลี่ย ๒๕ – 45 ปี เป็นวัยทำงาน  3. มีผู้หญิงมากกว่าผู้ชายทำให้การทำงานละเอียด  รอบครอบไม่มีพฤติกรรมเสี่ยงต่อการทุจริต  4. มีการพัฒนาศึกษาหาความรู้เพิ่มเติมอยู่เสมอ  5. เป็นคนในชุมชนสามารถทำงานคล่องตัว โดยใช้  ความสัมพันธ์ส่วนตัวได้ | จุดอ่อน W  1. บางส่วนมีความรู้ไม่สอดคล้องกับภารกิจของ อบต.  2. ทำงานในลักษณะเชื่อความคิดส่วนตัวมากกว่าหลักการและเหตุผลที่ถูกต้องของทางราชการ  3. มีภาระหนี้สิน |
| โอกาส O  1. มีความใกล้ชิดคุ้นเคยกับประชาชนทำให้เกิดความร่วมมือในการทำงานง่ายขึ้น  2. มีความจริงใจในการพัฒนาอุทิศตนได้ตลอดเวลา  3. ชุมชนยังมีความคาดหวังในตัวผู้บริหารและการทำงานและ อบต.ในฐานะตัวแทน | ข้อจำกัด T  1. ส่วนมากมีเงินเดือน/ค่าจ้างน้อย รายได้ไม่เพียงพอ  2. ระดับความรู้ไม่เหมาะสมสอดคล้องกับความยากของงาน  3. พื้นที่กว้างทำให้บุคลากรที่มีอยู่ไม่พอให้บริการ  4. มีความก้าวหน้าในวงแคบ |

**วิเคราะห์ปัจจัยภายใน ภายนอก (SWOT)**

**ขององค์การบริหารส่วนตำบลทุ่งต่อ (ระดับองค์กร)**

|  |  |
| --- | --- |
| จุดแข็ง S  1. บุคลากรมีความรักถิ่นไม่ต้องการย้าย  2. การเดินทางสะดวกทำงานเกินเวลาได้  3. ชุมชนยังมีความคาดหวังในตัวผู้บริหารและการ  ทำงาน และ อบต.ในฐานะตัวแทน  4. มีการส่งเสริมการศึกษาและฝึกอบรมบุคลากร  5. ให้โอกาสในการพัฒนาและส่งเสริมความก้าวหน้าของบุคลากรภายในองค์กรอย่างเสมอภาคกัน  6. ส่งเสริมให้มีการนำความรู้และทักษะใหม่ ๆ ที่ได้จากการศึกษาและฝึกอบรมมาใช้ในการปฏิบัติงาน | จุดอ่อน W  1. ขาดบุคลากรที่มีความรู้เฉพาะด้านทางวิชาชีพ  2. พื้นที่พัฒนากว้าง ปัญหามากทำให้บางสายงานมีบุคลากรไม่เพียงพอหรือไม่มี  3. อาคารสำนักงานคับแคบ |
| โอกาส O  1. ประชาชนให้ความร่วมมือในการพัฒนา อบต.ดี  2. มีความคุ้นเคยกันทุกคน  3. บุคลากรมีถิ่นที่อยู่กระจายทั่วเขต อบต. ทำให้รู้ สภาพพื้นที่ ทัศนคติของประชาชนได้ดี  4. บุคลากรมีการพัฒนาความรู้ปริญญาตรี /ปริญญาโทเพิ่มขึ้น  5. ผู้บริหารและผู้บังคับบัญชาตามสายงานมีบทบาทในการช่วยให้บุคลากรบรรลุเป้าประสงค์ | ข้อจำกัด T  1. มีระบบอุปถัมภ์และกลุ่มพรรคพวกจาก ความสัมพันธ์แบบเครือญาติในชุมชน การ ดำเนินการทางวินัยเป็นไปได้ยากมักกระทบญาติพี่น้อง  2. ขาดบุคลากรที่มีความเชี่ยวชาญบางสายงานความรู้ที่มีจำกัดทำให้ต้องเพิ่มพูนความรู้ให้หลากหลายจึงจะทำงานได้ ครอบคลุมภารกิจ ของ อบต.  3. งบประมาณน้อยเมื่อเปรียบเทียบกับพื้นที่ จำนวน  ประชากร และภารกิจ |

**6. ภารกิจหลักและภารกิจรองที่ องค์การบริหารส่วนตำบลจะดำเนินการ**

**ภารกิจหลัก**

1. ด้านการปรับปรุงโครงสร้างพื้นฐาน
2. ด้านการส่งเสริมคุณภาพชีวิต
3. ด้านการจัดระเบียบชุมชน สังคม และการรักษาความสงบเรียบร้อย
4. ด้านการอนุรักษ์ทรัพยากรธรรมชาติและสิ่งแวดล้อม
5. ด้านการพัฒนาการเมืองและการบริหาร
6. ด้านการส่งเสริมการศึกษา
7. ด้านการป้องกันและบรรเทาสาธารณภัย

**ภารกิจหลัก**

1. การฟื้นฟูวัฒนธรรมและส่งเสริมประเพณี
2. การสนับสนุนและส่งเสริมศักยภาพกลุ่มอาชีพ
3. การส่งเสริมการเกษตรและการประกอบอาชีพทางการเกษตร
4. ด้านการวางแผนการส่งเสริมการลงทุน

**7. สรุปปัญหา และแนวทางในการกำหนดโครงสร้างส่วนราชการและกรอบอัตรากำลัง**

องค์การบริหารส่วนตำบลทุ่งต่อกำหนดโครงสร้างการแบ่งส่วนราชการ ออกเป็นส่วน 3 ส่วน ได้แก่ สำนักปลัด กองคลัง กองช่าง โดยกำหนดกรอบอัตรากำลังจำนวนทั้งสิ้น 29 อัตรา เนื่องจากที่ผ่านมาองค์การบริหารส่วนตำบลทุ่งต่อมีภารกิจ อำนาจหน้าที่ ความรับผิดชอบ และปริมาณงานที่เพิ่มขึ้นจำนวนมากใน สำนักปลัด กองคลัง กองช่าง และจำนวนที่มีอยู่ไม่เพียงพอ ต่อการปฏิบัติงานให้สำเร็จลุล่วงได้อย่างมีประสิทธิภาพและประสิทธิผล

แต่เนื่องจากปัจจุบันองค์การบริหารส่วนตำบลทุ่งต่อ มีภาระค่าใช่จ่ายด้านการบริหารทรัพยากรบุคคลในสัดส่วนที่สูงขึ้น เพื่อให้การบริหารทรัพยากรบุคคลไม่ให้สูงเกินร้อยละ 40 ในระยะยาว จึงไม่มีการขอกำหนดตำแหน่งเพิ่มขึ้น เมื่อเปรียบเทียบกับอัตรากำลังในองค์การบริหารส่วนตำบลข้างเคียงที่มีงบประมาณและภาระหน้าที่ใกล้เคียงกันซึ่งมีรายละเอียด ดังนี้

|  |  |  |  |  |  |
| --- | --- | --- | --- | --- | --- |
| **ลำดับที่** | **อปท.** | **ขนาดส่วนราชการ** | **พนักงานส่วนตำบล** | **พนักงานจ้าง** | **ลูกจ้างประจำ** |
| 1 | อบต.บางดี | กลาง | 33 | 22 | 2 |
| 2 | อบต.เขาปูน | กลาง | 13 | 10 | 3 |
| 3 | อบต.เขากอบ | กลาง | 18 | 32 | 2 |

**8. โครงสร้างการกำหนดส่วนราชการ**

สภาพปัญหาขององค์การบริหารส่วนตำบลทุ่งต่อ มีภารกิจ อำนาจหน้าที่ ความรับผิดชอบที่จะต้องดำเนินการแก้ไขปัญหาดังกล่าวภายใต้อำนาจหน้าที่ที่กำหนดไว้ในพระราชบัญญัติองค์การบริหารส่วนตำบล พระราชบัญญัติการกำหนดแผนและการกระจายอำนาจให้แก่องค์กรปกครองส่วนท้องถิ่น พ.ศ.2542 และกฎหมายอื่นที่เกี่ยวข้อง โดยให้กำหนดโครงสร้างส่วนราชการดังนี้

**8.1 โครงสร้าง การกำหนดภารกิจองค์การบริหารส่วนตำบลทุ่งต่อ**

|  |  |  |
| --- | --- | --- |
| โครงสร้างตามแผนอัตรากำลังปัจจุบัน | โครงสร้างตามแผนอัตรากำลังใหม่ | หมายเหตุ |
| **1. สำนักงานปลัด อบต. (01)**  **1.1 งานบริหารงานทั่วไป**  -งานธุรการ สารบรรณ จัดทำคำสั่ง  -งานรักษาความสงบเรียบร้อย  -งานเลือกตั้ง  -งานบันทึกข้อมูล  **1.2 งานบริหารงานบุคคล**  -งานการเจ้าหน้าที่  -งานสวัสดิการพนักงานส่วนตำบล/พนักงานจ้าง  -งานทะเบียนประวัติ  **1.3 งานนโยบายและแผน**  -งานจัดทำนโยบายและแผน  -งานวิจัย ประสานงาน  -งานติดตามและประเมินผล  -งานงบประมาณ  **1.4 งานกฎหมาย คดี และการพาณิชย์**  -งานข้อบัญญัติและระเบียบ  -งานกฎหมายและคดี  -งานร้องเรียนร้องทุกข์และอุทธรณ์  **1.5 งานป้องกันและบรรณเทาสาธารณภัย**  -งานอำนวยการ  -งานป้องกันและฟื้นฟู  **1.6 งานพัฒนาชุมชน**  -งานส่งเสริมอาชีพ  -งานสวัสดิการสูงอายุ ผู้พิการ ผู้ป่วยเอดส์ เด็ก สตรี  ผู้ด้อยโอกาส  -งานสังคมสงเคราะห์  **1.7 งานกิจการสภา**  -งานการประชุม  งานสารบรรณ  -งานกฎหมาย | **1. สำนักปลัด อบต.(01)**  **1.1 งานบริหารงานทั่วไป**  -งานธุรการ สารบรรณ จัดทำคำสั่ง  -งานรักษาความสงบเรียบร้อย  -งานเลือกตั้ง  -งานบันทึกข้อมูล  -งานกิจการสภา  **1.2 งานการเจ้าหน้าที่**  -งานการเจ้าหน้าที่  -งานสิทธิและสวัสดิการ  -งานทะเบียนประวัติ  -งานบรรจุและแต่งตั้ง  -งานสรรหาและการเลือกสรร  **1.3 งานวิเคราะห์นโยบายและแผน**  -งานวิเคราะห์นโยบายและแผน  -งานวิจัย ประสานงาน  -งานติดตามและประเมินผลแผนงานและโครงการ  -งานงบประมาณและเงินอุดหนุน  **1.4 งานนิติการ**  -งานข้อบัญญัติและระเบียบ  -งานกฎหมายและคดี  -งานร้องเรียนร้องทุกข์และอุทธรณ์  -งานนิติกรรมและสัญญา  **1.5 งานป้องกันและบรรเทาสาธารณภัย**  -งานอำนวยการ  -งานป้องกันและฟื้นฟู  -งานฝึกอบรมและซักซ้อมตามแผนการป้องกันและบรรเทาสาธารณภัย  **1.6 งานสวัสดิการสังคม**  -งานส่งเสริมอาชีพ  -งานสวัสดิการสูงอายุ ผู้พิการ ผู้ป่วยเอดส์ เด็ก สตรี  ผู้ด้อยโอกาส  -งานสังคมสงเคราะห์ |  |
| โครงสร้างตามแผนอัตรากำลังปัจจุบัน | โครงสร้างตามแผนอัตรากำลังใหม่ | หมายเหตุ |
| **1.8 งานการศึกษา ศาสนาและวัฒนธรรม**  -งานข้อมูลการศึกษา  -งานหลักสูตรการศึกษา  -งานอาหารกลางวันและอาหารเสริม(นม)  -งานส่งเสริมและสนับสนุนการศึกษา  -งานส่งเสริมประเพณีและวัฒนธรรม  **1.9 งานสาธารณสุข**  -งานส่งเสริมสุขภาพ  -งานสุขศึกษา  -งานป้องกันและระงับโรคติดต่อ  **2. กองคลัง (04)**  **2.1 งานการเงินและบัญชี**  -การเงินและบัญชี  -งานรับเงินและเบิกจ่ายเงิน  -งานจัดทำฎีกา  -งานเก็บรักษาเงิน  -ทะเบียนการคุมบัญชีและเบิกจ่ายเงิน  -งบการเงินและงบทดลอง  -งานงบแสดงฐานะทางการเงิน  **2.2 งานพัฒนาและจัดเก็บรายได้**  -งานภาษีอากร ค่าทำเนียมและค่าเช่า  -งานพัฒนารายได้  -งานควบคุมกิจการค้าและค่าปรับ  -งานทะเบียนควบคุมและเร่งรัดรายได้และหนี้สิน  **2.3 งานทะเบียนทรัพย์สินและพัสดุ**  -งานทะเบียนทรัพย์สินและแผนที่ภาษี  -งานพัสดุ  -งานทะเบียนเบิกจ่ายวัสดุครุภัณฑ์  -งานธุรการ สารบรรณ  **3. กองช่าง (05)**  **3.1 งานก่อสร้าง**  -งานก่อสร้างและบูรณะถนน สะพาน เขื่อน  -งานข้อมูลก่อสร้าง  -งานธุรการ สารบรรณ  **3.2 งานออกแบบและควบคุมอาคาร**  -งานประเมินราคา  -งานควบคุมการก่อสร้างอาคาร  -งานออกแบบและบริการข้อมูล  -งานผังเมือง | **1.7 งานส่งเสริมการศึกษา ศาสนาและวัฒนธรรม**  -งานข้อมูลการศึกษา  -งานหลักสูตรการศึกษา  -งานอาหารกลางวันและอาหารเสริม(นม)  -งานส่งเสริมและสนับสนุนการศึกษา  -งานส่งเสริมประเพณีและวัฒนธรรม  **1.8 งานบริหารงานสาธารณสุข**  -งานส่งเสริมสุขภาพและสาธารณสุข  -งานสุขศึกษา  -งานป้องกันเฝ้าระวัง และควบคุมโรคติดต่อ  -งานจัดการมูลฝอยและสิ่งปฏิกูล  **2. กองคลัง (04)**  **2.1 งานการเงินและบัญชี**  -การเงินและบัญชี  -งานรับเงินและเบิกจ่ายเงิน  -งานจัดทำฎีกา  -งานเก็บรักษาเงิน  -ทะเบียนการคุมบัญชีและเบิกจ่ายเงิน  -งบการเงินและงบทดลอง  -งานงบแสดงฐานะทางการเงิน  **2.2 งานพัฒนารายได้**  -งานภาษีอากร ค่าทำเนียมและค่าเช่า  -งานพัฒนารายได้  -งานควบคุมกิจการค้าและค่าปรับ  -งานทะเบียนควบคุมและเร่งรัดรายได้และหนี้สิน  **2.3 งานพัสดุและทรัพย์สิน**  -งานทะเบียนทรัพย์สินและแผนที่ภาษี  -งานพัสดุ  -งานทะเบียนเบิกจ่ายวัสดุครุภัณฑ์  -งานธุรการ สารบรรณ  **3. กองช่าง (05)**  **3.1 งานแบบแผนและก่อสร้าง**  -งานก่อสร้างและบูรณะถนน สะพาน เขื่อน  -งานข้อมูลก่อสร้าง  -งานธุรการ สารบรรณ  **3.2 งานควบคุมอาคาร**  -งานประเมินราคา  -งานควบคุมการก่อสร้างอาคาร  -งานออกแบบและบริการข้อมูล  -งานผังเมือง |  |

|  |  |  |
| --- | --- | --- |
| โครงสร้างตามแผนอัตรากำลังปัจจุบัน | โครงสร้างตามแผนอัตรากำลังใหม่ | หมายเหตุ |
| **3.3 งานประสานสาธารณูปโภค**  -งานไฟฟ้าสาธารณะ  -งานขออนุญาตและก่อสร้าง  -งานประสานกิจการสาธารณูปโภค | **3.3 งานสาธารณูปโภค**  -งานไฟฟ้าสาธารณะ  -งานขออนุญาตและก่อสร้าง  -งานประสานกิจการสาธารณูปโภค  **4. หน่วยตรวจสอบภายใน (12)**  **4.1 งานตรวจสอบภายใน** |  |

**8.2 การวิเคราะห์การกำหนดตำแหน่ง**

องค์การบริหารส่วนตำบลทุ่งต่อ วิเคราะห์ตำแหน่งจากภารกิจ ปริมาณงานที่จะดำเนินการในแต่ละส่วนราชการในระยะเวลา 3 ปี ข้างหน้า ซึ่งเป็นการสะท้อนให้เห็นว่าปริมาณงานในแต่ละส่วนราชการมีเท่าไดเพื่อนำมาวิเคราะห์ว่าจะใช้ตำแหน่งประเภทใด สายงานใด จำนวนเท่าได ในส่วนราชการนั้นจึงจะเหมาะสม กับภารกิจ ปริมาณงาน เพื่อให้คุ้มค่าต่อการใช้จ่าย งบประมาณขององค์กรปกครองส่วนท้องถิ่น และเพื่อให้การบริหารงานขององค์กรปกครองส่วนท้องถิ่น เป็นไปอย่างมีประสิทธิภาพ ประสิทธิผล โดยนำผลการวิเคราะห์ตำแหน่งมาบันทึกข้อมูลลงในแผนอัตรากำลัง 3 ปี ดังนี้

**กรอบอัตรากำลัง 3 ปี ประจำปีงบประมาณ พ.ศ. 2564 – 2566**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ส่วนราชการ | กรอบอัตรา  กำลังเดิม | กรอบอัตรากำลังตำแหน่งที่คาดว่าจะต้องใช้ในช่วงระยะเวลา 3 ปีข้างหน้า | | | อัตรากำลังคน  เพิ่ม/ลด | | | หมายเหตุ |
| 2564 | 2565 | 2566 | 2564 | 2565 | 2566 |
| (นักบริหารงานท้องถิ่น ระดับกลาง)  ปลัดองค์การบริหารส่วนตำบล | 1 | 1 | 1 | 1 | - | - | - |  |
| **สำนักปลัด อบต.**  นักบริหารงานทั่วไป ระดับต้น  (หัวหน้าสำนักปลัด)  นักวิชาการศึกษา ปฏิบัติการ/ชำนาญการ  นักพัฒนาชุมชน ปฏิบัติการ/ชำนาญการ  นักวิเคราะห์นโยบายและแผน ปฏิบัติการ/ชำนาญการ  นักจัดการงานทั่วไป ปฏิบัติการ/ชำนาญการ  นักทรัพยากรบุคคล ปฏิบัติการ/ชำนาญการ  **พนักงานจ้างตามภารกิจ**  ผู้ช่วยเจ้าพนักงานธุรการ (ผู้มีคุณวุฒิ)  ผช.จพง.ป้องกันและบรรเทาสาธารณภัย  (ผู้มีคุณวุฒิ)    **พนักงานจ้างทั่วไป**  พนง.ขับเครื่องจักรกลขนาดเบา  คนงานทั่วไป  นักการภารโรง | 1  1  1  1  1  1  1  1  1  1  1 | 1  1  1  1  1  1  1  1  1  1  1 | 1  1  1  1  1  1  1  1  1  1  1 | 1  1  1  1  1  1  1  1  1  1  1 | -  -  -  -  -  -  -  -  -  -  - | -  -  -  -  -  -  -  -  -  -  - | -  -  -  -  -  -  -  -  -  -  - | ว่างเดิม  ว่างเดิม |
| ส่วนราชการ | กรอบอัตรากำลังเดิม | กรอบอัตรากำลังตำแหน่งที่คาดว่าจะต้องใช้ในช่วงระยะเวลา 3 ปีข้างหน้า | | | อัตรากำลังคน  เพิ่ม/ลด | | | หมายเหตุ |
| 2564 | 2565 | 2566 | 2564 | 2565 | 2566 |
| **ศูนย์พัฒนาเด็กเล็กตำบลทุ่งต่อ**  ครู คศ.2  ครู คศ.2  ครู คศ.1  **พนักงานจ้างตามภารกิจ**  ผู้ช่วยครูผู้ดูแลเด็ก (ผู้มีคุณวุฒิ)  **กองคลัง**  นักบริหารงานการคลัง ระดับต้น  (ผู้อำนวยการกองคลัง)  นักวิชาการเงินและบัญชี ปฏิบัติการ/ชำนาญการ  นักวิชาการจัดเก็บรายได้ ปฏิบัติการ/ชำนาญการ  นักวิชาการพัสดุ ปฏิบัติการ/ชำนาญการ  **พนักงานจ้างตามภารกิจ**  ผู้ช่วยเจ้าพนักงานจัดเก็บรายได้  (ผู้มีคุณวุฒิ)  ผู้ช่วยเจ้าพนักงานพัสดุ (ผู้มีคุณวุฒิ)  **กองช่าง**  นักบริหารงานการช่าง ระดับต้น  (ผู้อำนวยการกองช่าง)  วิศวกรโยธา ปฏิบัติการ/ชำนาญการ  นายช่างโยธา ปฏิบัติการ/ชำนาญการ  เจ้าพนักงานธุรการ ปฏิบัติงาน/ชำนาญงาน  **พนักงานจ้างตามภารกิจ**  ผู้ช่วยนายช่างโยธา (ผู้มีคุณวุฒิ)  ผู้ช่วยนายช่างไฟฟ้า (ผู้มีคุณวุฒิ)  พนักงานผลิตน้ำประปา (ผู้มีทักษะ)  พนักงานผลิตน้ำประปา (ผู้มีทักษะ)  **หน่วยตรวจสอบภายใน**  นักวิชาการตรวจสอบภายใน ปฏิบัติการ/ชำนาญการ | 1  1  1  1  1  1  1  1  1  1  1  1  1  1  1  1  1  1  - | 1  1  1  1  1  1  1  1  1  1  1  1  1  1  1  1  1  1  1 | 1  1  1  1  1  1  1  1  1  1  1  1  1  1  1  1  1  1  1 | 1  1  1  1  1  1  1  1  1  1  1  1  1  1  1  1  1  1  1 | -  -  -  -  -  -  3  -  -  -  -  -  -  -  -  -  -  -  -  +1 | -  -  -  -  -  -  -  -  -  -  -  -  -  -  -  -  -  **-**  **-** | -  -  -  -  -  -  -  -  -  -  -  -  -  -  -  -  -  **-**  **-** | ว่างเดิม  ว่างเดิม  กำหนด  เพิ่ม |
| **รวม** | **30** | **31** | **31** | **31** | **1** |  |  |  |





**หมายเหตุ** ฐานการคำนวณงบประมาณรายจ่ายประจำปี 2564 ให้ประมาณการเพิ่มขึ้นไม่เกินร้อยละ 5 ของงบประมาณรายจ่ายประจำปี 2564 = 30,606,030

ฐานการคำนวณงบประมาณรายจ่ายประจำปี 2565 ให้ประมาณการเพิ่มขึ้นไม่เกินร้อยละ 5 ของงบประมาณรายจ่ายประจำปี 2565 = 32,136,332

ฐานการคำนวณงบประมาณรายจ่ายประจำปี 2566 ให้ประมาณการเพิ่มขึ้นไม่เกินร้อยละ 5 ของงบประมาณรายจ่ายประจำปี 2566 = 33,743,149

**10. แผนภูมิโครงสร้างการแบ่งส่วนราชการตามแผนอัตรากำลัง 3 ปี ขององค์การบริหารส่วนตำบลทุ่งต่อ**

|  |
| --- |
| **ปลัดองค์การบริหารส่วนตำบล (นักบริหารงานท้องถิ่น ระดับกลาง)**  เลขที่ตำแหน่ง 14-3-00-1101-001 |

|  |
| --- |
| **หน่วยงานตรวจสอบภายใน** |
| นักวิชาการตรวจสอบภายใน |

|  |  |  |
| --- | --- | --- |
| **สำนักปลัด** | **กองคลัง** | **กองช่าง** |
| **พนักงานส่วนตำบล**  - นักบริหารงานทั่วไป  - นักวิชาการศึกษา  - นักพัฒนาชุมชน  - นักวิเคราะห์นโยบายและแผน  - นักจัดการงานทั่วไป  - นักทรัพยากรบุคคล | **พนักงานส่วนตำบล**  - นักบริหารงานคลัง  - นักวิชาการเงินและบัญชี  - นักวิชาการจัดเก็บรายได้  - นักวิชาการพัสดุ  **พนักงานจ้าง**  ผู้ช่วยเจ้าพนักงานจัดเก็บรายได้  ผู้ช่วยเจ้าพนักงานพัสดุ | **พนักงานส่วนตำบล**  - นักบริหารงานช่าง  - วิศวกรโยธา  - นายช่างโยธา  - เจ้าพนักงานธุรการ  **พนักงานจ้าง**  ผู้ช่วยนายช่างโยธา  ผู้ช่วยนายช่างไฟฟ้า  พนักงานผลิตน้ำประปา |

|  |  |  |
| --- | --- | --- |
| **พนักงานจ้าง**  ผู้ช่วยเจ้าพนักงานธุรการ  ผู้ช่วยเจ้าพนักงานป้องกันและบรรเทาสาธารณภัย  พนักงานขับเครื่องจักรกลขนาดเบา  คนงานทั่วไป  นักการภารโรง |  | พนักงานผลิตน้ำประปา |

**โครงสร้างกรอบอัตรากำลัง สำนักปลัด**

หัวหน้าสำนักปลัด

นักบริหารงานทั่วไป ระดับต้น (1)

**งานบริหารงานทั่วไป**

* นักจัดการงานทั่วไป
* ผช.จพง.ธุรการ
* คนงานทั่วไป
* นักการภารโรง
* พนักงานขับเครื่องจักรกลขนาดเบา

**งานป้องกันและบรรเทาสาธารณภัย**

* ผช.จพง.ป้องกันและบรรเทาสาธารณภัย

**งานวิเคราะห์นโยบายและแผน**

* นักวิเคราะห์นโยบายและแผน

**งานการเจ้าหน้าที่**

* นักทรัพยากรบุคคล

**งานส่งเสริมการศึกษาศาสนาและวัฒนธรรม**

**-**นักวิชาการศึกษา

-ครู

ผช.ครูผู้ดูแลเด็ก

**งานสวัสดิการสังคม**

* นักพัฒนาชุมชน

**งานนิติการ**

**งานบริหารงาน สาธารณสุข**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ระดับ | อำนวยการต้น | ชำนาญการ | ปฏิบัติการ | ชำนาญงาน | ปฏิบัติงาน | ลูกจ้างประจำ | พนักงานจ้างตามภารกิจ | พนักงานจ้างทั่วไป |
| จำนวน | - | 3 | 2 | - | - | - | 1 | 3 |

**โครงสร้างกรอบอัตรากำลัง กองคลัง**

ผู้อำนวยการกองคลัง

นักบริหารงานคลัง ระดับต้น (1)

**งานการเงินและบัญชี**

* นักวิชาการเงินและบัญชี

**งานพัฒนารายได้**

- นักวิชาการจัดเก็บรายได้

- ผู้ช่วยเจ้าพนักงานจัดเก็บรายได้

**งานพัสดุและทรัพย์สิน**

* นักวิชาการพัสดุ

- ผู้ช่วยเจ้าพนักงานพัสดุ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ระดับ | อำนวยการต้น | ชำนาญการ | ปฏิบัติการ | ชำนาญงาน | ปฏิบัติงาน | ลูกจ้างประจำ | พนักงานจ้างตามภารกิจ | พนักงานจ้างทั่วไป |
| จำนวน | 1 | - | 3 | - | - | - | 2 | - |

**โครงสร้างกรอบอัตรากำลัง กองช่าง**

ผู้อำนวยการกองช่าง

นักบริหารงานช่าง ระดับต้น (1)

**งานควบคุมอาคาร**

- วิศวกรโยธา

**งานสาธารณูปโภค**

**-** พนักงานผลิตน้ำประปา

- ผู้ช่วยนายช่างไฟฟ้า

**งานแบบแผนและก่อสร้าง**

- นายช่างโยธา

- เจ้าพนักงานธุรการ

- ผู้ช่วยนายช่างโยธา

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ระดับ | อำนวยการต้น | ชำนาญการ | ปฏิบัติการ | ชำนาญงาน | ปฏิบัติงาน | ลูกจ้างประจำ | พนักงานจ้างตามภารกิจ | พนักงานจ้างทั่วไป |
| จำนวน | 1 | - | - | 2 | - | - | 3 | - |

**โครงสร้างส่วนราชการ หน่วยตรวจสอบภายใน**

**ปลัดองค์การบริหารส่วนตำบล**

**(นักบริหารงานท้องถิ่น ระดับกลาง) (1)**

นักวิชาการตรวจสอบภายใน

- **งานตรวจสอบภายใน**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ระดับ | อำนวยการต้น | ชำนาญการ | ปฏิบัติการ | ชำนาญงาน | ปฏิบัติงาน | ลูกจ้างประจำ | พนักงานจ้างตามภารกิจ | พนักงานจ้างทั่วไป |
| จำนวน | - | - | - | - | - | - | - | - |





**12. แนวทางการพัฒนาข้าราชการหรือพนักงาน**

องค์การบริหารส่วนตำบลทุ่งต่อ ได้กำหนดแนวทางการพัฒนาพนักงานส่วนตำบลและพนักงานจ้าง ทุกตำแหน่ง ได้มีโอกาสเพื่อเพิ่มพูนความรู้ ทักษะทัศนคติและจริยธรรม อันจะทำให้การปฏิบัติหน้าที่ของพนักงานส่วนตำบลและพนักงานจ้างเป็นไปอย่างมีประสิทธิภาพ ประสิทธิผล โดยจัดทำแผนพัฒนาข้าราชการหรือพนักงานส่วนท้องถิ่นตามที่กฎหมายกำหนดมีระยะเวลา 3 ปี สอดคล้องกับระยะเวลาของแผนอัตรากำลัง 3 ปี

การพัฒนาข้าราชการหรือพนักงานส่วนท้องถิ่น ข้าราชการครู บุคลากรทางการศึกษา ลูกจ้างและพนักงานจ้าง นอกจากจะพัฒนาด้วยความรู้ทั่วไปในการปฏิบัติงาน ความรู้และทักษะเฉพาะของงานในแต่ละตำแหน่ง ด้านการบริหาร ด้านคุณสมบัติส่วนตัวและด้านคุณธรรมและจริยธรรมแล้ว องค์กรปกครองส่วนท้องถิ่นตระหนักถึงการพัฒนาตามนโยบายของรัฐบาล จังหวัด ประกอบด้วย การพัฒนาไปสู่ Thailand 4.0 เช่นกัน ดังนั้น องค์การบริหารส่วนตำบลทุ่งต่อ จึงจำเป็นต้องพัฒนาระบบราชการส่วนท้องถิ่นไปสู่ยุค 4.0 เช่นกัน โดยกำหนดแนวทางการพัฒนาบุคลากรเพื่อส่งเสริมการทำงานโดยยึดหลักธรรมาภิบาล เพื่อประโยชน์สุขของประชาชนเป็นหลัก กล่าวคือ

1. เป็นองค์กรที่เปิดกว้างและเชื่อโยงกัน ต้องมีความเปิดเผยโปร่งใส ในการทำงาน โดยบุคคลภายนอกสามารถเข้าถึงข้อมูลข่าวสารของทางราชการหรือมีการแบ่งปันข้อมูลซึ่งกันและกัน และสามารถเข้ามาตรวจสอบการทำงานได้ตลอดจนเปิดกว้างให้กลไกหรือภาคส่วนอื่นๆ เช่น ภาคเอกชน ภาคประชาสังคม ได้เข้ามามีส่วนร่วมและโอนถ่ายภารกิจ ที่ภาครัฐไม่ควรดำเนินการเองออกไปให้แก่ภาคส่วนอื่นๆ เป็นผู้รับผิดชอบดำเนินการแทน โดยการจัดระเบียบความสัมพันธ์ในเชิงโครงสร้างให้สอดคล้องกับการทำงาน ในแนวระนาบ ในลักษณะของเครือข่ายมากกว่า ตามสายบังคับบัญชาในแนวดิ่ง ขณะเดียวกันก็ยังต้องเชื่อมโยงการทำงานภายในภาครัฐ ด้วยกันเองให้มีเอกภาพและสอดรับประสานกัน ไม่ว่าจะเป็นราชการบริหารส่วนกลาง ส่วนภูมิภาคและส่วนท้องถิ่น ด้วยกันเอง

2. ยึดประชาชนเป็นศูนย์กลางต้องทำงานเชิงรุกและมองไปขางหน้า โดยตั้งคำถามกับตนองเสมอว่า ประชาชนจะได้อะไร มุ้งเน้นแก้ไข ปัญหาความต้องการและตอบสนองความต้องการของประชาชนโดยไม่ต้องรอให้ประชาชนเข้ามาติดต่อขอรับบริการหรือร้องขอความช่วยเหลือ จากองค์กรปกครองส่วนท้องถิ่น รวมทั้งใช้ประโยชน์จากข้อมูลทางราชการและระบบดิจิทัล สมัยใหม่ในการจัดบริการสาธารณะที่ตรงกับความต้องการของประชาชน พร้อมทั้งอำนวยความสะดวกพร้อมทั้งเชื่อมโยงกันเองของทุกส่วนราชการเพื่อให้บริการต่างๆ สามารถเสร็จสิ้นในจุดเกี่ยว ประชาชนสามารถเรียกใช้บริการขององค์กรปกครองส่วนท้องถิ่นได้ตลอดเวลาตามความต้องการของตนและผ่านการติดต่อได้หลายช่องทางผสมผสานกัน ไม่ว่าจะมาติดต่อด้วยตนเอง อินเตอร์เน็ต เว็ปไซด์ โซเชียลมีเดีย หรือแอฟพลิเคชั่นทาง โทรศัพท์มือถือ เป็นต้น

3. องค์กรที่มีขีดสมรรถนะสูงและทันสมัย ต้องทำงานอย่างเตรียมการณ์ ไว้ล่วงหน้ามีการวิเคราะห์ความเสี่ยง สร้างนวัตถกรรมหรือความคิดริเริ่ม และประยุกต์องค์ความรู้ ในแบบสหสาขาวิชา เข้ามาใช้ในการตอบโต้กับโลกแห่งการเปลี่ยนแปลง อย่างฉับพลัน เพื่อสร้างคุณค่ามีความยืดหยุ่น และความสามารถในการตอบสนองกับสถานกาณ์ต่างๆ ได้อย่างทันเวลาตลอดจนเป็นองค์การที่มีขีดสมรรถนะสูง และปรับตัวสู่สภาพการเป็นสำนักงานสมัยใหม่ รวมทั้งการทำให้บุคลากรมีความผูกพันต่อการปฏิบัติราชการ และปฏิบัติหน้าที่อย่างเหมาะสม กับบทบาทของตน

4. การกำหนดแนวทางการพัฒนาทักษะด้านดิจิทัล

ให้ถือปฏิบัติตามหนังสือสำนักงาน ก.พ.ที่ นร 1013.4/42 ลงวันที่ 5 พฤษภาคม 2563 เรื่อง เครื่องมือสำรวจทักษะด้านดิจิทัลของข้าราชการและบุคลากรภาครัฐด้วยตนเอง (Digital Government Skill Sellf-Assessment) โดยให้องค์กรปกครองส่วนท้องถิ่นใช้เป็นแนวทางการพัฒนาทักษะด้านดิจิทัลของข้าราชการและบุคลากรภาครัฐ เพื่อปรับเปลี่ยนเป็นรัฐบาลดิจิทัล ตามมติคณะรัฐมนตรีในการประชุมเมื่อวันที่ 25 กันยายน 2560

ทั้งนี้ วิธีการพัฒนาอาจใช้วิธีการใด วิธีการหนึ่งหรือหลายวิธีก็ได้ เช่น การปฐมนิเทศ การฝึกอบรม การศึกษาดูงาน การประชุมเชิงปฏิบัติการ เป็นต้น

**13. ประกาศคุณธรรม จริยธรรมของข้าราชการหรือพนักงานส่วนท้องถิ่นและลูกจ้าง**

องค์การบริหารส่วนตำบลทุ่งต่อ ได้ประกาศคุณธรรมจริยธรรมของพนักงานส่วนตำบล เพื่อให้พนักงานส่วนตำบลและพนักงานจ้าง ยึดถือเป็นแนวปฏิบัติ ตามที่กฎหมายกำหนด ตัวอย่างเช่น

พนักงานส่วนตำบล พนักงานจ้าง องค์การบริหารส่วนตำบลทุ่งต่อ มีหน้าที่ดำเนินการให้เป็นไปตามกฎหมายเพื่อรักษาประโยชน์ส่วนรวม และประเทศชาติ อำนวยความสะดวกและให้บริการแก่ประชาชนตามหลักธรรมาภิบาล โดยจะต้องยึดมั่นในค่านิยมหลักของมาตรฐานจริยธรรม ดังนี้

1. การยึดมั่นในคุณธรรมจริยธรรม

2. การมีจิตสำนึกที่ดี ซื่อสัตย์ สุจริต และรับผิดชอบ

3. การยึดถือประโยชน์ของประเทศชาติ เหนือกว่าประโยชน์ส่วนตน และไม่มีผลประโยชน์ ทับซ้อน

4. การยืนหยัดทำในสิ่งที่ถูกต้อง เป็นธรรม และถูกกฎหมาย

5. การให้บริการแก่ประชาชนด้วยความรวดเร็ว มีอัธยาศัย และไม่เลือกปฏิบัติ

6. การให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนจากข้อเท็จจริง

7. การมุ่งผลสัมฤทธิ์ของงาน รักษามาตรฐาน มีคุณภาพโปร่งใส และตรวจสอบได้

8. การยึดมั่นในระบอบประชาธิปไตยอันมีพระมหากษัตริย์ทรงเป็นประมุข

9. การยึดมั่นในหลักจรรยาวิชาชีพขององค์กร

ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรม ให้ถือว่าเป็นการกระทำผิดทางวินัย